Szentendrei teátrum

Izsó Zita - Izsó Nóra: Napfogyatkozás - Nyílt Fórum 21/22
2022-08-07 18:00 - 20:00 UTC | Dunaparti Művelődési Ház udvara, Duna-korzó 18., Szentendre, Pest, 2000, Magyarország
Dramaturg-mentor: Deés Enikő
Rendező: Pelsőczy Réka

Izsó Zita Gérecz Attila-díjas író, költő, műfordító, az 1749.hu világirodalmi folyóirat szerkesztője. Idén ősszel jelenik meg negyedik verseskötete a Scolar Kiadó gondozásában. Húga, Izsó Nóra független dalszerző énekes, tavaly debütált az “Ez nem az a nyár” című albumával. A testvérpár 2005-ben első drámájával megnyerte a Magyar Rádió és a XXI. Század Magyar Drámájáért Alapítvány IV. Ifjúsági Színjátékíró versenyét. 2011-ben újabb, közösen írt második színdarabjukkal elnyerték az egri Gárdonyi Géza Színház drámaíró versenyének pályadíját. Emellett közös zenés-verses felolvasóestek keretében szoktak együttműködni.
Harmadik, “Napfogyatkozás” című drámájuk 1999. augusztus 11-én, egy Budapesttől távol eső településen játszódik. Középpontjában a Katona család áll, a családtagok épp hazavárják a sokáig intézetben nevelkedett fiút, Mátét. Máté megjelenése megzavarja és teljesen átrendezi az addigi viszonyokat, és felszínre hoz egy múltbeli eseményt, amit a szülők próbálnak letagadni. Vajon mi történt akkor az azóta már felnőtt gyerekekkel? Mi lett a sorsa azoknak, akik ki merték nyitni a szemüket aznap? És mi lehet rosszabb annál, mint szabad szemmel belenézni a napba?
A Napfogyatkozás a múlt feldolgozásának lehetőségeit járja körül egy feszültségekkel teli családban, ahol azon múlik minden, hogy a családtagok képesek-e a saját sérelmeiken túl végre egymásra is figyelni. De vajon az igazság minden esetben gyógyító erejű, vagy van, hogy jobb nem megtudni az igazat?

Felolvasás után beszélgetés az alkotókkal.
A program ingyenes, de regisztrációhoz kötött.
Regisztrálni a szentendreiteatrum.hu oldalon lehet.

GyerekTeátrum - Mutasd magad!
2022-08-07 10:00 - 11:30, 2022-07-24 10:00 - 11:30 | Dunaparti Művelődési Ház udvara, Duna-korzó 18., Szentendre, Pest, 2000, Magyarország
GyerekTeátrum
Mutasd magad!
-interaktív koncert-

Bordás Barbara és Kékkovács Mara interaktív koncertjén karöltve jár múlt és jövő, vers és zene, képzelet és valóság. Egy koncert hercegnők és szuperhősök, tudósok és kalandorok társaságában. Bonyodalom: intergalaktikus vihar a jövőben. Küldetés: a mesék megmentése. Ismert slágerek, mesék, versek és mondókák segítségével megannyi találós kérdésre kereshetnek és találhatnak választ a gyermekek a zene szárnyán repülve.
A koncert után táncház várja a hősiesen küzdő és győzedelmeskedő gyermekeket.
Szereplők: Bordás Barbara, Kékkovács Mara
Az előadás hossza: 80 perc (egy szünettel)
Jegyár: 1000 Ft

5 éves az IZP - Kiss Róbert: The second sex és Vasas Művek: EXIsT
2022-08-06 20:00 - 21:30 | Városháza udvara, Fő tér, Szentendre, 2000, Magyarország
Az Imre Zoltán Programot 2017 januárjában hirdette meg a Nemzeti Kulturális Alap. A program célja lehetőséget biztosítani ifjú művészek számára a bemutatkozáshoz, segíteni pályakezdésüket. A program kiemelten támogatja a pályakezdő alkotók társművészetekkel együttműködésben születő új alkotásait, azok találkozását a közönséggel, valamint a korszerű táncművészetet népszerűsítő komplex, interaktív oktatási kezdeményezések szervezését. Emellett hangsúlyt fektet a nemzetközi kapcsolatok építésére, és a külföldön elérhető szakmai programokon való részvétel támogatására. A programmal az 1997-ben elhunyt kiemelkedő alkotó emlékét is ápolja a Nemzeti Kulturális Alap. Imre Zoltán művészetét a nyitottság, a kísérletezés és a komplex színházi gondolkodás jellemezte, aki kitüntetett figyelmet fordított az ifjú, tehetséges koreográfus és táncművész nemzedékre. Öröksége követendő példa a táncművész társadalom minden generációja számára. A kollégium vezetője Pataki András, a Szegedi Kortárs Balett igazgatója. A kollégium tagja: Ertl Péter, a Nemzeti Táncszínház ügyvezető igazgatója, Nagy Zoltán, a Sín Kulturális Központ igazgatója és Kovács Gerzson Péter, a TranzDanz művészeti vezetője.
A szentendrei válogatásban estén át mutatunk be koreográfiákat a pályaművek sokszínű palettájáról, mára már neves táncművész előadóktól, alkotóktól épp úgy, mint a legfrissebb művekből. A táncesteken kívül filmvetítésekkel, szakmai beszélgetésekkel és a Dunakorzón megvalósuló szabadtéri performanszokkal várjuk a közönséget.
A második estén újabb két produkciót köszönthetünk.
Kiss Róbert: The second sex
„A férfi a Szubjektum, a nő a Másik”.
Beauvoir kritikájában megemlíti, hogy míg a férfiakhoz olyan pozíciókat rendelnek mint, tudat, a szellem és ész, addig a nőt a történelem folyamán gyakran negatív, vagy gyengeséget tükröző jelzőkkel szokás illetni, kiemeli még, hogy a filozófiatörténetben a dichotómiák, ellentétpárok formájában reprezentálódik a két nem a helyett, hogy a nőt is, mint önmaga felett rendelkező szubjektum értelmeznék.

A könyv első kötete a huszadik század közepén jelent meg, azonban témája még napjainkban is izgalmas és elgondolkoztató. A 21. század társadalmi változásai különös hangsúly fektetnek az elfogadásra, és igyekeznek teret adni a szabadságnak akár férfias nők, vagy nőies férfiak legyenek szóban.
Nők vagy férfiak, mind kölcsönhatásban vagyunk, a modern kor egyik pozitív kinyilatkoztatása, hogy a női nem komplementer a férfival, nem más, nem kisebb, nem halványabb, ugyanott van, csak máshol.
Alkotó: Kiss Róbert
Táncosok: Wéninger Dalma, Nyeste Adrienn
Zene: Mádi László
Fény: Szabó Dániel
Mentor: Duda Éva
Vasas Művek: EXIsT

Jelenkori társadalmunk felveti a kérdést, mit is jelent Nőnek lenni a mai és mindenkori világban. Az előadás táncnyelvében, vizuális és zenei világában fellelhető a 21. század dinamikája, nyersessége. A két nő kíméletlen őszinteséggel és humorral keresi a válaszokat, hogyan képesek kiteljesedni és megküzdeni önnön tükörképükkel, függőségeikkel, és legnagyobb ellenségükkel, az idővel.

Előadók: Esterházy Fanni, Vasas Erika
Zene: Halász Gábor
Jelmez: Pintér Áron
Dramaturgia, szcenográfia: Molnár Péter
Koreográfus: Vasas Erika
Előadás időtartama: 45 perc
Támogatók:
Nemzeti Kulturális Alap Imre Zoltán Programja.

Maros András: Haza Tours - Nyílt Fórum 21/22
2022-08-06 18:00 - 20:00 | Dunaparti Művelődési Ház udvara, Duna-korzó 18., Szentendre, Pest, 2000, Magyarország
Dramaturg-mentor: Blastik Noémi
Rendező: Szenteczki Zita

Maros András (1971, Budapest) író, drámaíró. Kilenc prózakötet és ugyanennyi színpadi mű szerzője. Legutóbbi drámáját, a Redőnyt az Orlai Produkciós Iroda tűzte műsorra 2022-ben.
Új darabja, a Haza Tours elején egy budapesti városnéző buszon gyülekeznek az utasok, akik furcsamód nem külföldi turisták, hanem – egyetlen kivétellel – magyarok: budapestiek, hazalátogatók, hazatelepülők, de olyan is akad, aki a munkája miatt érkezett… A busz már az első állomás előtt letér a prospektusban meghirdetett útvonalról, és egy vibráló belső utazásra röpíti az utasokat, amely során elsősorban önmagát ismeri meg mindenki, és csak másodsorban a várost (és az utastársakat). Egyebek mellett az is kiderül, hogy a félénk Andi miért ment idegenvezetőnek, ha egyszer félénk.
Mondhatnánk, hogy a Haza Tours egy kacagtató abszurd mese, kérdés, hogy a mai világban van-e értelme bármit is az „abszurd” szóval jellemezni. Mert hát mi az, ami nem, nem?
Az előadások hossza: 60-90 perc.
Felolvasás után beszélgetés az alkotókkal.
A program ingyenes, de regisztrációhoz kötött.
Regisztrálni a szentendreiteatrum.hu oldalon lehet.

5 éves az IZP -Wéninger Dalma: Stations és Maday Tímea: Luna
2022-08-05 20:00 - 21:30 | Városháza udvara, Fő tér, Szentendre, 2000, Magyarország
Az Imre Zoltán Programot 2017 januárjában hirdette meg a Nemzeti Kulturális Alap. A program célja lehetőséget biztosítani ifjú művészek számára a bemutatkozáshoz, segíteni pályakezdésüket. A program kiemelten támogatja a pályakezdő alkotók társművészetekkel együttműködésben születő új alkotásait, azok találkozását a közönséggel, valamint a korszerű táncművészetet népszerűsítő komplex, interaktív oktatási kezdeményezések szervezését. Emellett hangsúlyt fektet a nemzetközi kapcsolatok építésére, és a külföldön elérhető szakmai programokon való részvétel támogatására. A programmal az 1997-ben elhunyt kiemelkedő alkotó emlékét is ápolja a Nemzeti Kulturális Alap. Imre Zoltán művészetét a nyitottság, a kísérletezés és a komplex színházi gondolkodás jellemezte, aki kitüntetett figyelmet fordított az ifjú, tehetséges koreográfus és táncművész nemzedékre. Öröksége követendő példa a táncművész társadalom minden generációja számára. A kollégium vezetője Pataki András, a Szegedi Kortárs Balett igazgatója. A kollégium tagja: Ertl Péter, a Nemzeti Táncszínház ügyvezető igazgatója, Nagy Zoltán, a Sín Kulturális Központ igazgatója és Kovács Gerzson Péter, a TranzDanz művészeti vezetője.
A szentendrei válogatásban estén át mutatunk be koreográfiákat a pályaművek sokszínű palettájáról, mára már neves táncművész előadóktól, alkotóktól épp úgy, mint a legfrissebb művekből. A táncesteken kívül filmvetítésekkel, szakmai beszélgetésekkel és a Dunakorzón megvalósuló szabadtéri performanszokkal várjuk a közönséget.
A nyitó nap estéjén két produkció kerül bemutatásra.
Wéninger Dalma: Stations

Felmerül a kérdés abban a pillanatban, amikor meghatározottságainktól függetlenül tekintünk magunkra, mit találunk? Mikor nem a vallásunk, társadalmi helyzetünk, állásunk, neveltetésünk, oktatásunk vagy párkapcsolati státuszunk által definiáljuk magunkat, mi marad?

Ez a lecsupaszított egyén szintén rendelkezik személyiséggel. Mennyire vagyunk képesek a belénk ivódott szokásoktól állítólagos habitusunktól függetlenedni? Mindezek valódi megmásíthatatlan tények vagy csupán magunk építettük a minket sakkban tartó korlátokat?

Minden begyűjtött információ nem csupán gazdagít, de teherként is rakódik ránk. A személyiségünket alakító egyedi kódunk hátránya, hogy gyakran kényszeredett nem tudatos, vagy általunk nem szabadon választott döntések sorozatainak eredménye. Ennek hozadékaként pedig nem csupán az egyén másoktól és körülményektől való függetlensége megkérdőjelezhető, hanem a szabad akarat megléte is.

Szereplők: Darabont Áron, Ivanov Gábor
Zene: Mádi László
Fény: Fogarasi Zoltán
Alkotó: Wéninger Dalma
Az előadás a Nemzeti Kulturális Alap Imre Zoltán Programjának támogatásával jött létre.
időtartam: 25 perc
korosztály: 14+
Maday Tímea: Luna

A LUNA című előadás célja, hogy minőségben reprezentálja a valós és létfontosságú eszközt, a tánc kifejező erejét. Az est folyamán a néző betekintést nyerhet egy olyan fizikai állapotba, ahol a gravitáció elképesztő erejével játszadozva, annak tereit ferdítve, különböző energiákkal dolgozva hoz létre egy egységet. Az, ami belül (bennünk) történik, sosem tud maradéktalanul azonos lenni azzal, ami „kívül” -velünk történik aktivitásunk, cselekedeteink során. Kik is vagyunk voltaképpen, ha „szerepeinkkel” nem vagyunk azonosak? Létezik-e ez a mindannyiunkban feltételezhet „én-mag”, ha nem igazán objektiválható, nem kaphat kifejezést? Ennek a sajátos kettősségnek, létezésünk mélyrétegében fellelhető törésvonalnak kíván a darab művészi formát adni.
Táncolják: Bali Boglárka, Baumgartner Krisztina, Mangi Kornélia, Nyeste Adrienn, Kovács Enikő
Koreográfus, rendező: Maday Tímea Kinga
Jelmeztervező: Maday Tímea Kinga
Zene: Montázs
Fénytervező, kivitelező: Vajda Máté
Időtartam: 40perc
Korhatár:14+
Támogatók: Kortárs Táncművészetért Alapítvány, COTEDA Nonprofit KFT, NKA, Nemzeti Táncszínház, IZP, SÍN Kulturális Központ, HERITAS Tőkebefektetési Tanácsadó Kft., Gumitégla Kft.

Komáromy Bese: Fészek - Nyílt Fórum 21/22
2022-08-05 18:00 - 20:00 | Dunaparti Művelődési Ház udvara, Duna-korzó 18., Szentendre, Pest, 2000, Magyarország
Dramaturg-producer: Szokolai Brigitta
Mentor: Koltai M. Gábor
Rendező: Gálhidy Sári
Komáromy Bese 2000-ben született, jelenleg a FreeSZFE színházcsináló szakán tanul. 2021 őszén mutatta be első rendezését. Versei megjelentek többet között a Dunszt.sk oldalon és a Helikonban. Drámái mellett filmforgatókönyveken is dolgozik.
“Mindenki zsibbasztja magát valamivel, pia, cigi, egyéb szerek, netes poresz, valóságshow-k, lelketlen szex, túlevés, nem evés. Mi a tiéd?”
A notórius Z-generáció harca a korai kiégéssel, hovatartozással, klímahelyzettel, szexszel, magánnyal, tízkörömmel való kapaszkodás a még egy éjszakányi önfeledtségbe, még akkor is, ha ezért a boncasztalról kell lemászni.
Felolvasás után beszélgetés az alkotókkal.
A program ingyenes, de regisztrációhoz kötött.
Regisztrálni a szentendreiteatrum.hu oldalon lehet.

Bíró Bence: magyartenger - Nyílt Fórum 21/22
2022-08-04 18:00 | Városháza udvara, Fő tér, Szentendre, 2000, Magyarország
Dramaturg-producer: Orbán Eszter
Mentor: Németh Ákos
Rendező: Alföldi Róbert

Erzsébet, 73 éves, nem jelenik meg a színen —
István, a férje, 81 éves Kulka János
Gyuri, a fiúk, 50 éves, építési vállalkozó Kocsis Gergely
Patrícia, a lányuk, 47 éves, nem tudni, mivel foglalkozik Söptei Andrea
Péter, a fiúk, 40 éves, tanár Friedenthal Zoltán
Kata, Gyuri felesége, 48 éves, ??? Balázsovits Edit
Gábor, Kata és Gyuri fia, 25 éves, színésznek tanul Martinkovics Máté
Örs, Gábor barátja, 29 éves, színész Szántó Balázs
Dóra, Péter felesége, 30 éves, tanár Bánfalvi Eszter
Ibolya, Erzsébet testvére, 68 éves, Svájcban él Hernádi Judit
Andor, a szomszédból, 35 éves, orvos Keresztes Tamás
Réka, Péter és Dóra kislánya, 8 hónapos –

Bíró Bence dramaturg 2015-ben diplomázott a Színház- és Filmművészeti Egyetemen Radnai Annamária és Forgách András osztályában. Számos színházban és független társulattal dolgozott dramaturgként és íróként olyan elismert színházrendezők mellett, mint Schilling Árpád, Kovács D. Dániel vagy Szenteczki Zita. 2019-ben elnyerte az Örkény István Drámaírói Ösztöndíjat, 2022-ben a Kortárs Magyar Dráma-díjat. Színházi munkái, regényadaptációi és drámafordításai mellett rendszeresen publikál szakfolyóiratokban és tanulmánykötetekben. A Nyílt Fórum keretében fejlesztett drámája az első egész estés önálló színdarabja.
A magyartenger egy kortárs családi dráma. Huszonnégy óra egy balatoni nyaralóban. Egy tipikus családi ünnep nem mindennapi módon bemutatva. Talán komédia, hat férfi, négy női szereplő, viharfelhők a tóparton, sok beszélgetés a politikáról, a színházról, kevés cselekmény, öt kiló szerelem és fegyveres kertitörpék.„A Balaton régen sós volt, tudtátok? A könny sós, mint az izzadság. Még az isten könnye is. Csak aztán annyira nem törődött velünk az isten, hogy még sírni is elfelejtett miattunk. A tóból meg szép lassan elpárolgott a só. Az élet sója. Így szűnt meg a magyar tenger.”

A felolvasást követő beszélgetésen részt vesz: Garai Judit
Felolvasás után beszélgetés az alkotókkal.
A program ingyenes, de regisztrációhoz kötött.
Regisztrálni a szentendreiteatrum.hu oldalon lehet.

Cziffra Bárest - Hot Jazz Band
2022-08-03 20:30 - 22:00 | Városháza udvara, Fő tér, Szentendre, 2000, Magyarország
Cziffra Bárest
Hot Jazz Band
A Cziffra György-emlékév, Cziffra 100 programja
Magyarország Kormánya a 20. század legkiemelkedőbb zongoraművészének centenáriumát hivatalos emlékév keretében ünnepli, az UNESCO pedig felvette a közösen ünnepelt évfordulók sorába. A Cziffra György-Emlékév a Miniszterelnökség és a Bethlen Gábor Alapkezelő Zrt. támogatásával valósul meg.

Az immáron 35 éves Hot Jazz Band annak a csodálatos zenei világnak a képviselője, melyet egy szóval jazzkorszaknak nevezünk. A ’20-as, ’30-as, ’40-es évek, a korai jazz népszerű zenéje kel életre tolmácsolásukban, repertoárjukon megtalálhatók az ugyanebből az időszakból származó magyar szerzemények is. Ez a zene olyan csillagokat idéz meg, mint Karády Katalin, Kalmár Pál, Kabos Gyula, Louis Armstrong, Benny Goodman, Bing Crosby; és olyan komponistákat, mint Seress Rezső, Márkus Alfréd, Fényes Szabolcs, George Gershwin, Duke Ellington, Fats Waller. Magyarország legsikeresebb jazz-zenekara négy nemzetközi és két hazai verseny győztese, melyek közül a legkiemelkedőbb az 1995-ben, Franciaországban, 54 zenekar részvételével megrendezett New Orleans Nemzetközi Jazzverseny. Hat alkalommal kaptak meghívást a világ legnagyobb szabású tradicionális jazzfesztiváljára, Sacramentoba (CA, USA). A Hot Jazz Band kétszer részesült eMeRTon díjban, megkapta a Líra-díjat, a Louis Armstrong Emlékdíjat, az Ezüst Életfa díjat és 2015-ben a hazai dixieland és jazz-zenekarok közül elsőként részesült a legmagasabb állami kitüntetésben, a Kossuth-díjban. Alapítása óta tizennégy CD-t jelentetett meg.

Az előadás hossza: 90 perc (szünet nélkül)
Jegyár: 3900 Ft

GyerekTeátrum - Sárkányölő Sebestyén
2022-07-31 10:00 - 11:00 | Dunaparti Művelődési Ház udvara, Duna-korzó 18., Szentendre, Pest, 2000, Magyarország
GyerekTeátrum
Sárkányölő Sebestyén
-vásári marionettjáték –

A sárkányölő hősökről szóló mesék népmesekincsünk legősibb rétegéhez tartoznak. Azokról az időkről adnak hírt, amikor a szerencsét próbálni induló vitézek nemcsak mágikus képességekkel rendelkeztek, hanem ismerték annak módját is, hogyan kerülhetnek kapcsolatba a táltosokkal, a tanácsot adó öregasszonyokkal és az ősz öregemberekkel, akiktől mindig segítséget kaptak küldetésük teljesítéséhez. A KL Színház és a Magamura Alkotóműhely közös előadásában Sárkányölő Sebestyén, a szegénylegényből lett hős története elevenedik meg, drótmarionett-emberek és óriásbáb-sárkányok, valamint két kiváló bábművész, Czéh Dániel és Markó-Valentyik Anna segítségével.
Játsszák: Czéh Dániel, Markó-Valentyik Anna
Író: Markó Róbert
Látványtervező: Boráros Szilárd
Zeneszerző: Takács Dániel
RENDEZŐ: BORÁROS MILADA
Produkciós partner: Bóbita Bábszínház, Pécs
Az előadást 4 éves kortól ajánljuk.
Az előadás hossza: 60 perc (szünet nélkül)
Jegyár: 1000 Ft

Anthony McCarten: A két pápa
2022-07-30 20:30 - 22:00 | Városháza udvara, Fő tér, Szentendre, 2000, Magyarország
Anthony McCarten
A két pápa
A Rózsavölgyi Szalon vendégjátéka

Benedek – pápasága előtt Joseph Ratzinger bíboros – a dogmák védelmezője, érsek korában Isten rottweilerének is nevezték. Bergoglio bíboros (Ferenc pápa) karizmatikus, életvidám argentin, szerény. A konzervatív Benedek Mozartot játszik, a progresszív Bergoglio Beatlest dúdol. Előbbi semmilyen sportért nem rajong, utóbbi nagy focirajongó. A darab a két pápa elképzelt teológiai vitáit mutatja be. A mű elmélkedésre késztet, és mer humoros is lenni.
Szereplők: Lukács Sándor, Jordán Tamás, Molnár Piroska, Trokán Anna
Vizuál: Andristyák Marcell (Kiégő Izzók), Vecsei H. Miklós
Díszlettervező: Enyvvári Péter
Jelmeztervező: Vecsei Kinga Réta
Zenei vezető: Mester Dávid
RENDEZŐ: VECSEI H. MIKLÓS
Az előadás a szerző engedélyével, a Hofra Kft. közvetítésével jött létre.
Az előadást 12 éven felüli nézőinknek ajánljuk.
Az előadás hossza: kb. 100 perc (szünet nélkül)
Jegyár: 5900 Ft

A Vujicsics Együttes koncertje
2022-07-29 20:30 - 22:00 | Városháza udvara, Fő tér, Szentendre, 2000, Magyarország
A Vujicsics Együttes koncertje

A Vujicsics Együttes 1974-ben alakult Pomázon. A délszláv zenei formáció azóta Európa folkzenekarainak élvonalába tartozik. A tragikusan elhunyt zeneszerző és népzenekutató, Vujicsics Tihamér munkásságát folytatva gyűjtik és dolgozzák fel a Budapest környéki települések – Szentendre, Pomáz, Csobánka, Budakalász – magyarországi szerb és horvát zenéjét. Az Európát, Ausztráliát és a Közel-Kelet országait bejárt együttes előadásait Bartók Béla és Vujicsics Tihamér által gyűjtött dallamok teszik izgalmassá.
Borbély Mihály – szaxofon, klarinét, brácstambura
Eredics Gábor – basszprímtambura, harmonika, ének
Eredics Kálmán – bőgő, tarabuka, tapan
Brczán Miroszláv – csellótambura, brácstambura, ének
Szendrődi Ferenc – prímtambura, basszprímtambura, brácstambura
Eredics Áron – prímtambura, basszprímtambura, csellótambura, ének
Állandó vendégzenész: Mihó Attila – hegedű
Az előadás hossza: 90 perc
Jegyár: 2900 Ft

2078 km - közösségi színházi előadás
2022-07-28 20:30 - 22:00 | Városháza udvara, Fő tér, Szentendre, 2000, Magyarország
2078 km
-közösségi színházi előadás-

Kikinda, Prága, Hernádszentandrás és Párizs Budapesttől mért távolsága összesen 2078 km. Ez az a távolság, amit a résztvevőink megtesznek azért, hogy közösen alkothassanak. Az út azonban, amit bejárnak, sokkal hosszabb ennél. 10 nap alatt a művészet segítségével közös nyelvet találnak maguknak, miközben megpróbálják áthidalni a társadalmi és kulturális különbségeket, megtartva ugyanakkor mindazon értékeket, amit magukkal hoznak. Résztvevőink többsége hátrányos helyzetű fiatal, aki először áll majd színpadon, az őket segítők pedig olyan szociálisan elkötelezett alkotók, akik a művészet eszközeivel szeretnék a társadalmat elfogadóbbá és nyitottabbá tenni. Az előadás egy kétéves módszertani folyamat része: négy ország négy művészeti szervezetének együttműködése, az Európai Unió támogatásával.
A szentendrei Teátrumban megvalósuló előadás teljes bevételét a borsodi hátrányos helyzetű gyerekeket segítő Indahouse Hungary Egyesület számára adományozzuk, ahonnan magyarországi résztvevőink érkeznek majd.
Projektben résztvevő országok: Magyarország, Franciaország, Csehország, Szerbia
Partnerek: Pro Progressione, Archa Theatre, Compagnie DK-BEL, Kulturanova
Támogatók: Kreatív Európa
Az előadás hossza: 70-90 perc (szünet nélkül)
Jegyár: 1500 Ft

Maros András: Redőny
2022-07-27 20:30 - 22:00 | Városháza udvara, Fő tér, Szentendre, 2000, Magyarország
Maros András
Redőny
Az Orlai Produkció vendégjátéka

A Redőny vicces és szórakoztató, megrázó és elgondolkodtató darab. Hogyan lehetséges ez a paradoxon? Maros András úgy meséli el Éva, a tradicionális szerepre kényszerített nő sorstragédiáját, hogy közben szűkszavú, pergő ritmusú, briliáns dialógusokat működtet. Egyedi humora a legnagyobbakat, Esterházy Pétert, Parti Nagy Lajost idézi. Ismerős, otthonos, hihető a történet, és miközben elemi erővel nevettet, a szerkezet szikár és fájdalmas marad; a darab vége pedig igazi katarzissal kecsegtet.

Éva: László Lili | Attila: Schruff Milán | Márta, Éva anyja: Lass Bea | Nándi, Attila és Éva fia: Pataki Ferenc | Berci, Attila öccse: Rohonyi Barnabás

Díszlet: Fekete Anna
Jelmez: Kiss Julcsi
A rendező munkatársa: Varga Miklós
Írta: Maros András
Producer: Orlai Tibor
RENDEZŐ: UJJ MÉSZÁROS KÁROLY
Külön köszönet Blastik Noéminek.
A mű a Nyílt Fórum támogatásával jött létre. Az előadás az Óbudai Kulturális Központtal együttműködésben jött létre.
Az előadás hossza: 100 perc (szünet nélkül)
Jegyár: 3900 Ft

Jerry Mayer: Keresztül-kasul
2022-07-25 20:30 - 22:00 | Városháza udvara, Fő tér, Szentendre, 2000, Magyarország
július 25. hétfő 20:30

Helyszín: Városháza udvara (Városház tér 3.)
Esőhelyszín: Hamvas Béla Pest Megyei Könyvtár – színházterem (Pátriarka u. 7.)

Jerry Mayer
Keresztül-kasul
A Rózsavölgyi Szalon vendégjátéka

Janet mániás keresztrejtvényfejtő. Felszáll a San Franciscó-i repülőtérről induló gyorsvonatra. Nála van a New York Times szombati melléklete a rejtvényekkel. Pillanattal az ajtók záródása előtt felugrik egy fiatalember a szerelvényre. Ő Josh. Nála is ott a rejtvénymelléklet. A szellemes és romantikus vígjátéknak az egyik megfejtése bizonyosan az: racionális világunkban is elég lehet másfél óra ahhoz, hogy egy kiszámíthatóan és szokásosan unalmasnak induló utazás kiszámíthatatlanul és szokatlanul érzelmessé és szenvedélyessé váljon.

Szereplők: Pokorny Lia, Király Dániel
Dramaturg: Hárs Anna
Fordította: Makai Luca, Hárs Anna
Jelmeztervező: Cselényi Nóra
Látványtervező: Enyvvári Péter
RENDEZŐ: DICSŐ DÁNIEL

A Keresztül-kasul (2 Across) című előadás a Samuel French, Inc. nevében eljáró Concord Theatricals Company különleges engedélyével, a Hofra Kft. közvetítésével jött létre.

Az előadást 12 éven felüli nézőinknek ajánljuk.
Az előadás hossza: 80 perc (szünet nélkül)
Jegyár: 3900 Ft

Szeret nem szeret
2022-07-23 18:00 - 22:00, 2022-07-22 18:00 - 22:00 | Szentendre belváros utcái, terei és a Városháza udvara, Szentendre, 2000, Magyarország
Szeret, nem szeret, zene, kert, szerelem – színészhallgatók fergeteges kavalkádja Szentendre hangulatos terein
A szerelemről (annak csodáiról és gyötrelmeiről) mesélnek színművészeti egyetemisták Szentendrén, egy különleges produkció keretében. Felújítva a régi hagyományokat, ismét színészhallgatók a szereplők és megint Szentendre belvárosa a díszlet, mert az ingyenesen megtekinthető produkció több helyszínen játszódik a városban.
A Szeret, nem szeret előadás első része a Főtéren kezdődik, majd Goldoni vígjátékával, a Chioggiai csetepaté részletével folytatódik a Bükkös-patak partján. Ezek után a nézők választhatnak, hogy Shakespeare Szentivánéji álom komédiájának néhány jelenete érdekli őket a Vajda Múzeum kertjében, vagy inkább Kornis Mihály Körmagyar című színművéből tekintenek meg részletet a Dunaparti Művelődési Ház retro udvarán. Bármelyiket is választják, a klasszikus és kortárs szerzők, illetve a fiatalok rögtönzései garantálják a szórakozást. És hogy mindenki megtalálja a szerelmi civakodásokat a város zegzugaiban, a helyszínek között Peller Anna kalauzolja a nagyérdeműt.
A Szeret, nem szeret második része a Városháza udvarán, a nagyszínpadunkon folytatódik, ahol a szerelmespárok egy TV Talkshow keretében folytatják a történetet, slágerekkel, kuplékkal és Peller Anna műsorvezetésével, aki természetesen maga is dalra fakad. A játszók a közönség aktív közreműködését is kérni fogják a végkifejlethez.
Legyen Ön is részese, ennek az egyedülálló produkciónak, ami sok zenét, improvizációt, jókedvet, nyarat, szerelmet és Szentendrét tartalmaz, ami a város bevonásával újítja fel a Teátrum régi hagyományait!
Az előadás megtekintése ingyenes, csupán regisztrációt igényel a szentendreiteatrum.jegy.hu oldalon.
Szentendrei Teátrum
Július 22. péntek, 18h és július 23. szombat, 18h
RÉSZLETES PROGRAM
18:00 Főtér – nyitány
18:15 Bükkös-patak part (Dumtsa Jenő utca), részletek Goldoni: A chioggiai csetepaté c. színművéből
19:15 Vajda Lajos Múzeum: Szentivánéji álom Piknik
vagy
19:15 Dunaparti Művelődési Ház, részletek Kornis Mihály: Körmagyar c. színművéből
Felhívjuk figyelmüket, hogy a Körmagyar előadásrészlet szókimondó szövegeket is tartalmaz! Ezért az erre érzékeny, illetve a 16 éven aluli nézőinknek, a Szentivánéji álom részletét ajánljuk, a Vajda Múzeum kertjében.
20:30 Fergeteges Talkshow sok zenével a Városháza udvarán
Regisztráció: szentendreiteatrum.jegy.hu
Információk: lencso.rita@szentendre.hu
Narrátor: Peller Anna
Szereplők: Hajdu Tamás Miklós, Hencz András, Jeney Luca Viktória, Kádár Kinga, Kiss Diana Aida, Kovács Dorottya, Kuttner Bálint, Mechle Christian, Sipos László Márk, Szaplonczay Mária, Tegyi Kornél
Zenei munkatárs: Kovács Adrián
Szcenika: Kovács Alíz e.h.
Asszisztens: Solténszky Ráhel
Társrendező: Bezerédi Bendegúz
RENDEZŐ: RÉTHLY ATTILA

GyerekTeátrum - Stanna és Panna, a felfedezők
2022-07-17 10:00 - 11:00 | Dunaparti Művelődési Ház udvara, Duna-korzó 18., Szentendre, Pest, 2000, Magyarország
GyerekTeátrum

Stanna és Panna, a felfedezők

A Marica Produkció és a Manna Kulturális Egyesület koprodukciója

Különleges utazás Stannával és Pannával. Lehet-e bejárni a világot, lépésről lépésre, bolygóról bolygóra úgy, hogy nem kell zötyögni, átszállni, szállást keresni? Lehet! Stanna és Panna átutazóban mindezt felfedezi a gyerekekkel a bőröndökben és táskákban lapuló tárgyakkal, fantáziával. Meglessük a balett-táncos ollót, a tengeri evolúciót, a civilizációt, na és Tojglit, akiből még nem tudni, ki lesz. Egyéb nem is kell, mint fantázia, játékkedv, és már indulhatunk is a nagy felfedezésre! Sikeres felnőtt előadásunk gyermekverziója ez, hogy a kicsik se maradjanak ki a jóból.
Szereplők: Tárnok Marica, Sz. Nagy Mari
Zene, hangtechnika: László Lilla
Jelmez: Béres Móni
Az előadást 4 éves kortól ajánljuk.
Az előadás hossza: 45 perc
Jegyár: 1000 Ft

Molnár Ferenc: Játék a kastélyban
2022-07-16 20:00 - 22:30 | Városháza udvara, Fő tér, Szentendre, 2000, Magyarország
Molnár Ferenc
Játék a kastélyban
-vígjáték-

A Szigligeti Színház Nagyvárad vendégjátéka
Molnár Ferenc
Játék a kastélyban
Világhírű drámaírónk, Molnár Ferenc, Játék a kastélyban című komédiája egy készülő új színpadi mű és egy szerelmi háromszög viszontagságos és mulatságos történetébe nyújt betekintés. Három alkotótárs meglepetésként érkezik Annie, az operettprimadonna olaszországi nyaralójába, ahol Ádám, a tehetséges zeneszerző, Annie vőlegénye, azzal szembesül, hogy menyasszonyát egy sármőr színész csábítja. A szerelmi történetet aztán a drámaírók alakítják úgy, hogy a végén happyend legyen…

Szereplők:

Annie

Trabalka Cecília

Turai

Hunyadi István

Gál

Szotyori József

Ádám

Scurtu Dávid

Almády

Sebestyén Hunor

Lakáj

Csatlós Lóránt

Titkár

Tőtős Ádám

Rendező:

Balogh Attila

Látvány:

Golicza Előd

Jelmeztervező:

Bajkó Blanka Alíz

Zenei szerkesztő :

Hodu Péter

Színpadi mozgás:

Törteli Nadin

A rendező munkatársa:

Dögei Mátyás

Ügyelő:

Joó Emília

Súgó:

Tentea Katalin

Az előadás hossza: kb. 140 perc (egy szünettel)
Jegyár: 3900 Ft

Molnár Ferenc: Játék a kastélyban
2022-07-15 20:00 - 22:30 | Városháza udvara, Fő tér, Szentendre, 2000, Magyarország
Molnár Ferenc

Molnár Ferenc
Játék a kastélyban
vígjáték
Forditó:
Világhírű drámaírónk, Molnár Ferenc, Játék a kastélyban című komédiája egy készülő új színpadi mű és egy szerelmi háromszög viszontagságos és mulatságos történetébe nyújt betekintés. Három alkotótárs meglepetésként érkezik Annie, az operettprimadonna olaszországi nyaralójába, ahol Ádám, a tehetséges zeneszerző, Annie vőlegénye, azzal szembesül, hogy menyasszonyát egy sármőr színész csábítja. A szerelmi történetet aztán a drámaírók alakítják úgy, hogy a végén happyend legyen…
Szereplők:

Annie

Trabalka Cecília

Turai

Hunyadi István

Gál

Szotyori József

Ádám

Scurtu Dávid

Almády

Sebestyén Hunor

Lakáj

Csatlós Lóránt

Titkár

Tőtős Ádám

Rendező:

Balogh Attila

Látvány:

Golicza Előd

Jelmeztervező:

Bajkó Blanka Alíz

Zenei szerkesztő :

Hodu Péter

Színpadi mozgás:

Törteli Nadin

A rendező munkatársa:

Dögei Mátyás

Ügyelő:

Joó Emília

Súgó:

Tentea Katalin

Az előadás hossza: kb. 140 perc (egy szünettel)
Jegyár: 3900 Ft

Molière: Scapin furfangjai
2022-07-12 20:30 - 22:00 | Városháza udvara, Fő tér, Szentendre, 2000, Magyarország
Molière
Scapin furfangjai
– vígjáték egy részben –
„Baj nélkül nincs élet.”

Az Exit Generáció vendégjátéka

Nápoly kikötőjében Scapin megtudja, hogy a két fiatal szerelmespár igen nagy bajban van. A hű szolga, aki drukkol a fiataloknak, nem tehet mást, mint segít, hogy a szőrősszívű atyák is meglágyuljanak a csemeték szerelmi tervei iránt. Természetesen ez nem megy olyan könnyen, ezért Scapin minden cselt és trükköt bevet, hogy sikerre vigye az ügyüket.
Moliére egyik utolsó darabja, a Scapin furfangjai rendkívül lendületes és sziporkázó mű. A nyelvi leleményen túl, amit Karinthy Ferenc fordításában élvezhetünk, a helyzetkomikumnak is nagy szerepe van. Nem beszélve arról, hogy a kisebb-nagyobb emberi hibák milyen remek lehetőségeket adnak a játéknak és a furfangok kieszelésének.

Argante, Octave apja: Varga Zoltán | Géronte, Leander apja: Szatmári György | Octave, Argante fia, Jácint szerelmese: Martinkovics Máté | Leander, Géronte fia, Zerbinette szerelmese: Georgita-Máté Dezső | Zerbinette, Leander szerelmese: Pilnay Sára | Jácint, Octave szerelmese: Ács Petra e.h. | Scapin, Leander szolgája: Pál András Szilveszter, Octave szolgája: Takátsy Péter
Fordította: Karinthy Ferenc
Zene: Csordás Gábor, Horányi Juli
Látvány: Michac Gábor
Mozgás: Takátsy Péter
Fény: Markó Zsolt
Dramaturg: Cseicsner Otília
RENDEZŐ: DÉNES VIKTOR
Az előadás hossza: 80 perc (szünet nélkül)
Jegyár: 3900 Ft

Bella Máté–Karafiáth Orsolya: Macskadémon
2022-07-09 20:30 - 22:00 | Városháza udvara, Fő tér, Szentendre, 2000, Magyarország
Bella Máté – Karafiáth Orsolya
Macskadémon
mjuzikel komédia egy furcsa házban

A Szentendrei Teátrum, a Pinceszínház és a Gergye Krisztián Társulata közös produkciója

A Macskadémon története nem új keletű, az ókori Tibetig nyúlik vissza, ahol azt tartották, hogyha Macskadémon telepedik egy házba, szerelmes lesz a ház úrnőjébe, és mindent megtesz azért, hogy a szívét birtokolja. Ha kell, bárki és bármi alakját felveheti, pusztít és rombol maga körül. És ha úgy látja, hogy a terve kudarcba fulladna, elpusztítja magát a szerelmét is, és odébbáll új áldozatot keresni. A Macskadémon érzékeny a bennünk lakó rosszra, kifürkészi a félelmeinket, tobzódik az emberi hibáinkban.
Történetünk egy négylakásos társasházban játszódik. Itt él Bori néni, a ház úrnője, a zsugori és jobb napokat látott úri asszony; Máté bácsi, a reménytelen alkoholista és András, a szépreményű depressziós író. A negyedik lakás évek óta üresen áll, a rémületes pletykák miatt (aki itt lakott, vagy meghalt, vagy szörnyű betegségekben sorvadozott) senki nem akar beköltözni. Orsi, a meglehetősen naiv, ámde határozatlan szingli mit sem tud a szóbeszédről, jóhiszeműen beköltözik kiscicájával, Rigóval együtt.
Bella Máté és Karafiáth Orsolya díjnyertes komédiája remek zenékkel szórakoztatóan mesél az elmagányosodásról, a szerelemről és az emberi kapcsolatok fontosságáról.

Narrátor: Karafiáth Orsolya | Macskadémon: Szemenyei János Orsi: Mester Viktória | András: Mátyássy Bence Bori néni: Nádasy Erika | Máté bácsi: Mertz Tibor

Díszlet: Zöldy Z Gergely
Jelmez: Béres Mónika
Zenei vezető: Mihalics János
Asszisztens: Lévai Ágnes
RENDEZŐ: GERGYE KRISZTIÁN
Az előadás hossza: 100 perc egy szünettel
Jegyár: 3900 Ft

Bella Máté-Karafiáth Orsolya: Macskadémon
2022-07-08 20:30 - 22:00 | Városháza udvara, Fő tér, Szentendre, 2000, Magyarország

Beaumarchais: Figaro házassága
2022-07-02 20:00 - 22:00 | Városháza udvara, Fő tér, Szentendre, 2000, Magyarország
Beaumarchais
Figaro házassága

A Budaörsi Latinovits Színház vendégjátéka

Figaro semmi egyébre nem vágyik, mint nyugodt, boldog családi életre. És mi az akadálya? HÁT ÚGY NAGYJÁBÓL MINDEN. A JELEN, A MÚLT, A BARÁTOK, A CSALÁD. AZ ÉLET. Ismerős? Beaumarchais több mint kétszáz éves darabja Alföldi Róbert rendezésében látható.
Almaviva gróf, Andalúzia alkormányzója: Makranczi Zalán m.v. Rosina grófné: Bohoczki Sára | Figaro, belső inas és mindenes: Chován Gábor | Susana, komorna, Figaro jegyese: Hartai Petra m.v. | Querubín, a gróf apródja: Böröndi Bence | Marcelina, házvezetőnő: Spolarics Andrea | Bartolo, orvos: Ilyés Róbert | Antonio, kertész, Susana nagybátyja: Lugosi György m.v. | Dorita, Antonio lánya: Palugyai Sári m.v. | Basil, a grófné zenetanára: Vrabecz Botond m.v. Don Gusmán, bíró: Mertz Tibor m.v.
Fordította: Hamvai Kornél
Díszlet-jelmez: Zöldy Z Gergely
Világítás: Sokorai Attila
A rendező munkatársa: Barnet Mónika, Szekeres Vanda
Súgó: Juhász Gabriella
RENDEZŐ: ALFÖLDI RÓBERT
Az előadás hossza: 150 perc (egy szünettel)
Jegyár: 3900 Ft

Szörényi Levente-Bródy János:István, a király
2022-07-01 20:30 - 2022-09-01 22:00, 2022-06-30 18:00 - 19:30 | Városháza udvara, Fő tér, Szentendre, 2000, Magyarország
BEMUTATÓ
István, a király iskolába megy… program keretében
Szörényi Levente-Bródy János
István, a király
-rockopera koncertszerű keresztmetszete –
Boldizsár Miklós „Ezredforduló” című drámája alapján
Főszerepben az István, a király iskolába megy… című online tehetségkutató felső tagozatos és középiskolás győztesei: Antal Zalán (Gyimesfelsőlok), Szabó Hunor (Gyula), Nano Nimród (Marcelháza), Kovács Abigél (Mezővári), Galambvári Sári (Miskolc), Imre Johanna (Marosvásárhely), Zöldi Lara Johanna (Sepsiszentgyörgy), Haszonics Anett (Győr), Köszörüs Sára (Hajdúböszörmény), Boros Dominik (Fót), Farkas Olivér (Gyula), Koncz Antónió (Óbecse), Huber Zalán (Szabadka)
Közreműködők: a Bihari János Táncegyüttes és Alapfokú Művészeti Iskola Gyermek csoportjának táncosai
Narrátor: Feke Pál
Koreográfusok: Lévay Andrea, Ágfalvi György
Díszlet: Tóth Kázmér
Jelmez: Debreczeni Ildikó
RENDEZŐ: FEKE PÁL
Producer: Rosta Mária, Zikkurat Színpadi Ügynökség
Az előadás hossza: 70 perc (szünet nélkül)

Szörényi Levente-Bródy János: István, a király
2022-07-01 18:00 - 19:30 | Városháza udvara, Fő tér, Szentendre, 2000, Magyarország
István, a király iskolába megy… program keretében
Szörényi Levente-Bródy János
István, a király
-rockopera koncertszerű keresztmetszete –
Boldizsár Miklós „Ezredforduló” című drámája alapján
Főszerepben az István, a király iskolába megy… című online tehetségkutató felső tagozatos és középiskolás győztesei: Antal Zalán (Gyimesfelsőlok), Szabó Hunor (Gyula), Nano Nimród (Marcelháza), Kovács Abigél (Mezővári), Galambvári Sári (Miskolc), Imre Johanna (Marosvásárhely), Zöldi Lara Johanna (Sepsiszentgyörgy), Haszonics Anett (Győr), Köszörüs Sára (Hajdúböszörmény), Boros Dominik (Fót), Farkas Olivér (Gyula), Koncz Antónió (Óbecse), Huber Zalán (Szabadka)
Közreműködők: a Bihari János Táncegyüttes és Alapfokú Művészeti Iskola Gyermek csoportjának táncosai
Narrátor: Feke Pál
Koreográfusok: Lévay Andrea, Ágfalvi György
Díszlet: Tóth Kázmér
Jelmez: Debreczeni Ildikó
RENDEZŐ: FEKE PÁL
Producer: Rosta Mária, Zikkurat Színpadi Ügynökség
Az előadás hossza: 70 perc (szünet nélkül)

SzentEndrei Szalon-Csepregi Évával és Szabó Tamással
2022-06-09 18:00 - 19:30 | Új Műhely Galéra, Fő tér, Szentendre, 2000, Magyarország
SzentEndrei Szalon
június 9. csütörtök, 18h
Új Műhely Galéria és Kávézó

Endrei Judit két helyi művészvendége a júniusi SzentEndrei Szalonban Csepregi Éva énekesnő és Szabó Tamás szobrász és festőművész lesz. Figyelem! A Szalon most nem hétvégén, hanem június 9-én, csütörtökön, 18 órakor, új helyszínen lesz: a szentendrei Főtéren található Új Műhely Galéria és Kávézó hangulatos, belső teraszára várjuk Önöket!

Grand Opening - Érdi Tamás zongorakoncertje
2022-06-05 17:00 - 18:00 | Dunaparti Művelődési Ház udvara, Duna-korzó 18., Szentendre, Pest, 2000, Magyarország
Érdi Tamás zongoraestje

június 5. 17 óra

Dunaparti Művelődési Ház udvara (Duna korzó 18.)
Grand Opening – a Művészeti Fesztiválok Szövetségének országos nyitóesemény sorozata

Érdi Tamás Liszt Ferenc-díjas zongoraművész szabadtéri szóló hangversenye – többek között Liszt, Bartók, és Kodály legkedveltebb művei hangzanak el, a szentendrei művelődési ház hangulatos kertjében, a Duna parton.

SzentEndrei Szalon - Kósa Klárával és Papadimitru Athinával
2022-05-08 17:00 - 18:30 | Hamvas Béla Pest Megyei Könyvtár Olvasóterem, Pátriárka utca 7., Szentendre, Pest, 2000, Magyarország
Endrei Judit két művészvendége a májusi SzentEndrei Szalonban Kósa Klára keramikusművész és Papadimitriu Athina színművész lesz.

Helyszín: Hamvas Béla Pest Megyei Könyvtár olvasóterme (Szentendre, Pátriárka utca 7.)

Regisztráció: https://szentendreiteatrum.jegy.hu
